b'\n_START_ARTICLE_\nSniper: Reloaded\n_START_SECTION_\nSammendrag\n_START_PARAGRAPH_\nSersjant Brandon Beckett \xe2\x80\x93 s\xc3\xb8nn av tidligere skarpskytter Thomas Beckett (Tom Berenger) \xe2\x80\x93 tar opp sin fars arv og verver seg til milit\xc3\xa6ret. Han samarbeider med FN-styrker i Den demokratiske republikken Kongo, og f\xc3\xa5r ordre om \xc3\xa5 redde en europeisk bonde, Jean van Brunt (Rob Fruithof), som bor midt i et fiendtlig territorium kontrollert av oppr\xc3\xb8rere. Da Beckett og hans menn ankommer g\xc3\xa5rden, blir de utsatt for bakholdsangrep av en mystisk snikskytter. Beckett blir skadd, og alle de andre blir drept._NEWLINE_Med hjelp av farens tidligere protesj\xc3\xa9, skarpskytter-instrukt\xc3\xb8r Richard Miller (Billy Zane), og l\xc3\xb8ytnant Ellen Ambarowitz (Annabel Wright) legger Beckett ut p\xc3\xa5 et personlig oppdrag for \xc3\xa5 hevne drapet p\xc3\xa5 hans medsoldater. Beckett f\xc3\xa5r etterhvert vite at identiteten til den fiendtlige snikskytteren var en tidligere elev av Miller. Snikskytteren handler under ordre fra FN-oberst Ralf J\xc3\xa4ger (Richard Sammel) for \xc3\xa5 dekke over en v\xc3\xa5pen-leveranse til begge sider av en p\xc3\xa5g\xc3\xa5ende borgerkrig. Den mystiske snikskytteren blir til slutt drept av Brandon. Kort tid etter \xc3\xa5 ha p\xc3\xa5grepet J\xc3\xa4ger, blir Beckett tilbudt en jobb i samme avdeling som Miller.'